
ফাতওয়া নাম্বার:৪০৪ প্রকাশকালঃ২৪-০৮-২০২৩ ইং 
মাযূর ব্যক্তি কীভাবে নামায আদায় করবে? 
প্রশ্ন: 


কেউ নামাযের ওয়াক্ত শুরু হওয়ার পর নামায পড়া যায় পরিমাণ সময় 
পেয়েছিলো কিন্তু নামা পড়েনি। এরই মধ্যে তার অনবরত রক্ত পড়া 
কিংবা পেশাব ঝড়ার মতো কোনও ওযর শুরু হয়ে যায় এবং তা 
ওয়াক্তের শেষ পর্যন্ত বহাল থাকে। এমতাবস্থায় তার করণীয় কী? সেকি 
ওয়াক্ত শেষ হওয়ার আগে ওযর নিয়েই নামায পড়ে নিবে। 

উল্লেখ্য, তার ওযরটি পরবর্তী ওয়াক্তে থাকবে না, এটা তার জানা 
আছে। 

উত্তর: 

মাযুর বলে গণ্য হওয়ার জন্য পূর্ণ একটি নামাযের ওয়াক্ত ওযর বহাল 
থাকা জরুরি। এর কম হলে মাযুর হবে না। প্রশ্নোক্ত ব্যক্তি ওয়াক্ত শেষ 
হওয়ার আগ পর্যন্ত অপেক্ষা করবে, যদি ওযর দূর না হয়, তাহলে 
ওয়াক্তের শেষ সময়ে ওযর সহই অযু করে নামায আদায় করে নিবে। 
তবে পরবর্তী ওয়াক্তে তা কাযা করে নিতে হবে। কারণ, পরবর্তী পূর্ণ 
ওয়াক্তে ওযর বহাল না থাকলে সে মাষূর গণ্য হবে না। -রদ্দুল মুহতার, 
দারুল ফিকর: ১/৩০৫; ফতোয়া হিন্দিয়া, দারুল ফিকর: ১/৪০ 

আৰু মুহাম্মাদ আব্দুল্লাহ আলমাহদি (উফিয়া আনহু) 
১৮-০১-১৪৪৫ হি. 

